ടിബറ്റൻ വെള്ളി

ആധുനിക ഉപയോഗത്തിൽ ടിബറ്റൻ വെള്ളി (ചൈനീസ് സാങ്‌യിൻ ) എന്നത് പ്രധാനമായും ആഭരണ ഘടകങ്ങളിൽ ഉപയോഗിക്കുന്ന വിവിധതരം വെളുത്ത അമൂല്യമല്ലാത്ത ലോഹസങ്കരങ്ങളാണ്, പഴയ വെള്ളിക്ക് സമാനമായ രൂപമാണ്.

 വിവരണം 

 തിബെത്തിലെ വെള്ളി 
പുരാതന കാലത്ത് ആധുനിക ഇറാനിനടുത്തുള്ള പ്രദേശങ്ങളിൽ നിന്ന് വെള്ളി ഇറക്കുമതി ചെയ്തിരുന്നു ( ബാക്ട്രിയ, ഖൊറാസാൻ ). വെള്ളി പണിക്ക്  ഇറാനുമായുള്ള ഒരു ബന്ധം അങ്ങനെ വികസിച്ചതായി കാണാം. ചൈനയിൽ നിന്ന് ( ഇങ്കോട്ടുകളായി ), ഇന്ത്യ (ടാങ്കാസ്), മംഗോളിയ, സൈബീരിയ എന്നിവിടങ്ങളിൽ നിന്ന് വെള്ളി ഇറക്കുമതി ചെയ്യപ്പെടുന്നുണ്ടായിരുന്നു. കുറച്ച് വെള്ളി ടിബറ്റിൽ ഖനനം ചെയ്തു, പക്ഷേ അവരുടെ (റ്റിബറ്റ്) ആവശ്യകതകൾ (കമ്മട്ടത്തിനും മറ്റും) നിറവേറ്റുന്നതിന് വെള്ളി ഇറക്കുമതി ആവശ്യമായി വന്നു. 

നാണയങ്ങൾ ഉല്പാദിപ്പിക്കുന്നതിനു പുറമേ, കൂടാതെ പിച്ചള, ചെമ്പ് പ്രതിമകളുടെ കൊത്തുപണികൾക്കായി  ടിബറ്റിൽ വെള്ളി ഉപയോഗിച്ചിരുന്നു, 

ചരിത്രപരമായി, നൂറ്റാണ്ടുകൾക്ക് മുമ്പ്, 'ടിബറ്റൻ വെള്ളി'യിൽ വെള്ളി അടങ്ങിയിരുന്നു, ചില പഴയ ഇനങ്ങൾ പ്രധാനമായും വെള്ളി ആയിരുന്നിരിക്കാം. പതിറ്റാണ്ടുകൾക്ക് മുമ്പ്, വെള്ളിപ്പണിക്കാർ 30% വെള്ളി കൊണ്ട് ടിബറ്റൻ ഉണ്ടാക്കിയിരുന്നു. ടിബറ്റൻ എന്ന് സ്വയം വിളിക്കുന്ന ചൈനയിൽ നിന്നുള്ള വ്യാജവും വിലകുറഞ്ഞതുമായ ആഭരണങ്ങൾ വിപണിയിൽ നിറഞ്ഞതോടെ യഥാർത്ഥ ടിബറ്റൻ വെള്ളി കണ്ടെത്തുന്നത് അപൂർവമായി.  

ടിബറ്റൻ സിൽവർ, ടിൻ അല്ലെങ്കിൽ നിക്കൽ ഉള്ള ചെമ്പ് അടങ്ങിയ ഒരു വെള്ളി നിറമുള്ള അലോയ് ആണ്. ടിബറ്റൻ സിൽവർ എന്ന് വിശേഷിപ്പിക്കപ്പെടുന്ന ചില ഇനങ്ങൾ വെള്ളി നിറമുള്ള ലോഹം പൂശിയ കാസ്റ്റ് ഇരുമ്പാണ്. മിക്ക ടിബറ്റൻ വെള്ളിയും നിക്കലിനൊപ്പമുള്ള ചെമ്പിനെക്കാൾ ടിൻ ഉള്ള ചെമ്പാണ്, കാരണം നിക്കൽ പലരിലും ചർമ്മ പ്രതികരണങ്ങൾക്ക് കാരണമാകുന്നു.

 ആധുനിക ഉപയോഗം 
'ടിബറ്റൻ സിൽവറിൽ' ചെമ്പ്-ടിൻ, ചെമ്പ്-നിക്കൽ അലോയികൾ ഉൾപ്പെടുന്നു; സിങ്ക് അലോയികൾ; മറ്റ് അലോയ് കോമ്പോസിഷനുകൾ, അതുപോലെ വെള്ളി അലോയ് കൊണ്ട് പൂശിയ ഇരുമ്പ് പോലുള്ള അടിസ്ഥാന ലോഹങ്ങൾ എന്നിവയും അതിൽ ഉൾപ്പെടുന്നു. ഒരു എക്സ്-റേ ഫ്ലൂറസെൻസ് വിശകലനം കാണിക്കുന്നത് ഓൺലൈനിൽ ലഭിച്ച ഏഴ് ഇനങ്ങളിൽ ആറെണ്ണവും 'ടിബറ്റൻ വെള്ളി' എന്ന് വിശേഷിപ്പിക്കപ്പെട്ടവ പ്രാഥമികമായി ചെമ്പ്, നിക്കൽ, സിങ്ക് എന്നിവ അടങ്ങിയ ലോഹസങ്കരങ്ങളാണ് എന്നാണ്. Helmenstine, Anne Marie (27 Dec 2017), "What Is Tibetan Silver?", www.thoughtco.com

അലോയ് നിർവചിക്കപ്പെടാത്തതോ അതിൽ ഉള്ള അനിശ്ചിതമായ  ആയ നിർവചനം കാരണം ടിബറ്റൻ വെള്ളിയുമായി ബന്ധപ്പെട്ട ആരോഗ്യപരമായ അപകടസാധ്യതകൾ ഉണ്ട് - ഇതിൽ നിക്കൽ മൂലമുണ്ടാകുന്ന അലർജികൾ ഉൾപ്പെടുന്നു, മാത്രമല്ല അലോയ്യിൽ ലെഡ് അല്ലെങ്കിൽ ആർസെനിക് സാന്നിധ്യം ഉൾപ്പെടെയുള്ള മറ്റ് ഗുരുതരമായ അപകടങ്ങളും ഉൾപ്പെടാം. Helmenstine, Anne Marie (27 Dec 2017), "What Is Tibetan Silver?", www.thoughtco.com ഈ വിഷാംശങ്ങൾ അവയിൽ അടങ്ങിയിട്ടുണ്ടെന്ന് ശാസ്ത്രജ്ഞർ പരിശോധിച്ച് തെളിയിച്ചിട്ടുണ്ട്  ലെഡ്, നിക്കൽ, ആർസെനിക് എന്നിവയുടെ . ഈ രാസവസ്തുക്കൾ ഗുരുതരമായ ആരോഗ്യപ്രശ്നങ്ങൾ ഉണ്ടാക്കും. പല ഡോക്ടർമാരും ഈ വ്യാജമായുണ്ടാക്കുന്നതിൻ്റെ ഉപയോഗത്തെ അപലപിച്ചുകൊണ്ടേയിരിക്കുന്നു. ഗർഭിണികൾ ടിബറ്റൻ വെള്ളി ധരിക്കുന്നതിൽ നിന്ന് ചില ഡോക്ടർമാർ അവരെ നിരുത്സാഹപ്പെടുത്തുന്നു. കാരണം അവർക്ക് ചിലപ്പോൾ  പ്രീ-ടേം ഡെലിവറി, ഫെർട്ടിലിറ്റി പ്രശ്നങ്ങൾ എന്നിവ ഉണ്ടാകാം. കൂടാതെ, കുട്ടികൾക്ക് ഇത് ശുപാർശ ചെയ്യുന്നില്ല, കാരണം അവരുടെ ചെറുപ്രായത്തിൽ തന്നെ അവർക്ക് ആരോഗ്യപ്രശ്നങ്ങൾ ഉണ്ടാകാം. 

 സാങ്യിൻ 
'ടിബറ്റൻ വെള്ളി' എന്നതിന്റെ ഒരു ചൈനീസ് പദമാണ് സാങ്‌യിൻ - ക്വിംഗ് രാജവംശത്തിന്റെ അവസാനത്തിൽ ടിബറ്റൻ നാണയനിർമ്മാണത്തിന് ഉപയോഗിച്ചിരുന്ന ഉയർന്ന അനുപാതത്തിലുള്ള ചെമ്പിൽ മായം കലർത്തിയ താഴ്ന്ന തരം വെള്ളിയുടെ ഒരു പദത്തിൽ നിന്നാണ് ഇത് ഉത്ഭവിച്ചത്. 

 റഫറൻസുകൾ 

 ഉറവിടങ്ങൾ 


വർഗ്ഗം:ചെമ്പിന്റെ ലോഹസങ്കരങ്ങൾ
വർഗ്ഗം:തിബെത്ത്